Държавен вестник, бр. 106, 2004 г., стр. 100

С Т Р .  100
Д Ъ Р Ж А В Е Н   В Е С Т Н И К
Б Р О Й  106
Г л а в а  в т о р а
РАЗХОДВАНЕ НА СРЕДСТВАТА
Чл. 3. (1) Набраните по реда на чл. 2 средства
постъпват като собствени приходи в бюджета на
АК и се включват в закона за държавния бюджет
на Република България за съответната година.
(2) Средствата се разходват по тримесечия.
(3) Средствата, неизразходвани през едно
тримесечие, могат да бъдат разходвани през
следващо тримесечие, но не по-късно от пос-
ледното тримесечие на съответната година.
Чл. 4. (1) Агенцията по кадастъра заявява в
Министерството на регионалното развитие и
благоустройството лимит за разход за съответ-
ното тримесечие.
(2) Лимитът за разход по ал. 1 на база собс-
твени приходи се изчислява, като се вземат
предвид отчетните данни (реално получените
приходи по транзитната сметка на АК) до сре-
дата на месеца, през който се подготвя заявка-
та, и очакваното изпълнение на приходите до
края на месеца за съответния период. Заявена-
та сума не може да надвишава прихода по уточ-
нения план за този период.
(3) Когато отчетът на приходите за периода
е по-малък от този в уточнения план, заявената
сума се изчислява въз основа на отчета.
Чл. 5. (1) Средствата по чл. 2 се разпре-
делят за:
1. капиталови разходи за подобряване на
материалната база;
2. повишаване на квалификацията на служи-
телите в АК;
3. допълнително материално стимулиране на
служителите в АК—не повече от 25 % от годиш-
ния размер на средствата за работна заплата.
(2) Разпределението на средствата по пред-
назначение съгласно ал. 1 се определя със запо-
вед на изпълнителния директор на АК по пред-
ложение на главния секретар на агенцията.
Г л а в а  т р е т а
РАЗХОДВАНЕ НА СРЕДСТВАТА ЗА РАЗВИ-
ТИЕ НА МАТЕРИАЛНАТА БАЗА И ЗА ПО-
ВИШАВАНЕ НА КВАЛИФИКАЦИЯТА НА
 СЛУЖИТЕЛИТЕ
Чл. 6. Средствата за развитие на материал-
ната база на АК се разходват за:
1. капиталови разходи за придобиване на
недвижимо имущество;
2. капиталови разходи за придобиване на
движимо имущество;
3. закупуване или разработване на програм-
ни продукти.
Чл. 7. Средствата за повишаване на квалифи-
кацията на служителите в АК се разходват за:
1. провеждане на курсове за повишаване на
квалификацията;
2. провеждане на курсове за работа със спе-
циализирани програмни продукти;
3. провеждане на курсове за езикова под-
готовка;
4. специализирано обучение по български или
международни програми;
5. участие в конгреси, конференции или се-
минари, провеждани в страната или в чужбина;
6. закупуване на специализирана литература
и абониране за списания и бюлетини—българ-
ски и чуждестранни издания, преводи.
Г л а в а  ч е т в ъ р т а
РАЗХОДВАНЕ НА СРЕДСТВАТА ЗА МА-
ТЕРИАЛНО СТИМУЛИРАНЕ НА СЛУЖИ-
ТЕЛИТЕ
Чл. 8. Средства за материално стимулиране
могат да получават служителите от АК, включи-
телно и тези, назначени по реда на Постановле-
ние № 66 на Министерския съвет от 28.III.1996 г.
за кадрово осигуряване на някои дейности в бю-
джетните организации (ДВ, бр. 29 от 1996 г.).
Чл. 9. Разпределението на средствата за ма-
териално стимулиране между службите по ка-
дастъра и дирекциите в АК се определя по пред-
ложение, подготвено от комисия в състав: пред-
седател—главният секретар на АК, и членове—
директорите на дирекции и главният счетово-
дител на агенцията.
Чл. 10. Средствата за материално стимули-
ране между службите по кадастъра и дирекци-
ите в АК се разпределят, като се отчитат:
1. относителният дял на средствата за запла-
ти на служителите в службите, съответно в ди-
рекциите, спрямо общия размер на средствата
за заплати на всички служители в АК;
2. приносът на съответната служба/дирекция
за цялостно изпълнение на дейностите в АК;
3. броят на незаетите места в съответната
служба/дирекция;
4. действително отработеното време през
съответния период.
Чл. 11. (1) Служителите в АК получават ин-
дивидуален размер за материално стимулиране.
(2) Индивидуалният размер за материално
стимулиране на изпълнителния директор и на
главния секретар се определя, като най-висо-
кият индивидуален размер за материално сти-
мулиране на служител в АК за съответния пе-
риод се увеличи с 30 %.
Чл. 12. Индивидуалният размер за материал-
но стимулиране на служителите в АК се опреде-
ля със заповед на изпълнителния є директор.
Г л а в а  п е т а
ОПРЕДЕЛЯНЕ НА ИНДИВИДУАЛНИЯ РАЗ-
МЕР ЗА МАТЕРИАЛНО СТИМУЛИРАНЕ НА
 СЛУЖИТЕЛИТЕ
Чл. 13. Индивидуалният размер за матери-
ално стимулиране на всеки служител в АК се
изчислява на базата на индивидуален коефици-
ент, определен като сбор от коефициента за
принос и коефициента за длъжностно ниво.
Чл. 14. (1) Коефициентът за принос се опреде-
ля в зависимост от обема, важността, качеството
на изпълнените задачи и компетентността на
съответния служител и има следните стойности: